La Universitat de València i l’Ajuntament de Tavernes de la Valldigna organitzen una exposición sobre l’astrònom valencià Jeroni Munyós

## La Universitat de València i l’Ajuntament de Tavernes de la Valldigna organitzen una exposición sobre l’astrònom valencià Jeroni Munyós

Acte inaugural sobre l'exposició de Jeroni Munyós a Tavernes de la Valldigna.

La Universitat de València i l’Ajuntament de Tavernes de la Valldigna inauguraren dimecres 28 de maig,a la Casa de la Cultura de Tavernes de la Valldigna, l’exposició ‘Jeroni Munyós: matemàtiques, cosmologia i humanisme en l’època del Renaixement’, una proposta divulgativa dedicada a una de les figures més rellevants de la ciència renaixentista valenciana. La exposició, d’entrada gratuïta, pot visitar-se fins el pròxim 26 de juny.

**Jeroni Munyós** (València, ca. 1520 – Valladolid?, 1591) va ser un científic amb una trajectòria internacional destacada, catedràtic a les universitats d’Ancona, València i Salamanca, i autor d’un dels estudis més rigorosos sobre la supernova de 1572. La seua obra, reconeguda pels principals astrònoms europeus del moment, representa un testimoni valuós del saber científic, tècnic i humanista del seu temps.

L’exposició, comissariada per **Enric Marco**, **Vicent J. Martínez**, **Víctor Navarro Brotons** i **Amelia Ortiz Gil**, presenta a través de quinze panells els principals aspectes de la vida i obra de Munyós. Els continguts han estat elaborats per membres de l’**Observatori Astronòmic** i del **Departament d’Astronomia i Astrofísica de la Universitat de València**.

La mostra va ser produïda l’any 2023 pel **Vicerectorat de Cultura i Societat de la Universitat de València**, amb la voluntat de difondre, en format itinerant, la figura i el llegat científic d’aquest astrònom valencià. Es va inaugurar a la Facultat de Filologia, Traducció i Comunicació (Campus de Blasco Ibáñez) i, des d’aleshores, ha recorregut diferents espais universitaris i municipis com Riba-roja de Túria i Llíria. Ara arriba a Tavernes de la Valldigna de la mà del programa Universitat i Societat, amb el suport del Centre Internacional de Gandia.

Després de la inauguració, va tenir lloc la conferència ‘Jeroni Munyós i la supernova de 1572’, a càrrec d’**Enric Marc**o, i tot seguit es va presentar el llibre col·lectiu **‘A la lluna de València. 10 biografies d’astrònom a astrònom’**.

L’acte inaugural va comptar amb la participació de **Lara Romero**, alcaldessa de Tavernes de la Valldigna; **Encar Mifsud**, regidora de Cultura; i **Carme Melo**, directora del Centre Internacional de Gandia de la Universitat de València.

L’exposició ha estat produïda pel **Vicerectorat de Cultura i Societat de la Universitat de València** i està organitzada conjuntament amb l’**Ajuntament de Tavernes de la Valldigna**, amb la col·laboració del **Centre Internacional de Gandia de la Universitat de València** i de l’**Observatori Astronòmic de la Universitat de València**, i amb el suport de **Caixa Popular** i la **Diputació de València**.

Arxivat en:

, Exposicions
, Altres espais expositius

## Altres Notícies

La Universitat presenta a La Nau la major retrospectiva sobre l'artista i cantant Miguel de Molina

La Universitat de València presenta una exposició sobre la bellesa i utilitat que amaguen les “males herbes”

L’exposició ‘¡Viva el Arroz! Gutiérrez visita València’ recull l’obra de K-Hito al Col·legi Major Rector Peset

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar